section_heading: Kina
paragraph_text: Posebna upravna regija u NR Kini (pojednostavljeni kineski: 特别行政区; tradicionalni kineski: 特別行政區; pinyin: tèbié xíngzhèngqū; kantonski IPA: /tɐk6piːt6 hɐŋ4tsɪŋ3kʰɵy1/; Jyutping: dak6bit6 hang4zing3keoi1; engleski: Special administrative region; portugalski: Região administrativa especial) je upravna podjedinica s posebnim statusom. Trenutno u Kini postoje dvije ovakve jedinice, to su Hong Kong (od 1997.) i Makao (od 1999.), a na čelu regije i vlade svake ove podjedinice nalazi se upravitelj. Svaka ova jedinica ima visoku autonomiju, odvojen politički sustav i kapitalističko gospodarstvo, po načelu jedna država, dva sustava. Također se pod njihovom upravom nalaze i pravni i monetarni sustav. Ove upravne podjedinice nemaju jedino kontrolu nad diplomatskim odnosima i obranom.